**Samarbejdsaftale mellem LO, FTF og Jobcenter Viborg  
Gældende fra 1. januar 2020 til 31. december 2020**

1. **Formål, målgruppe og grundlaget for samarbejdet.**
   1. **Formål**

Med henblik på at sikre det bedst mulige forløb for den enkelte borger/det enkelte medlem, understøtter og supplerer aftaleparterne hinanden i arbejdet for at pågældende opnår eller fastholder beskæftigelse.

**1.2 Målgruppe.**

Målgruppen for aftalen er:

* Sygemeldte beskæftigede
* Sygemeldte ledige
* Fleksjobvisiterede
* A-dagpengemodtagere der ikke er omfattet af a-kasseforsøget

Indsatsen for de enkelte målgrupper er beskrevet nedenfor.

**1.1.3 Grundlaget for samarbejdet**

Jobcenter Viborg, de overenskomstbærende fagforeninger og a-kasserne respekterer hinandens opgaver i indsatsen for målgrupperne. Aftaleparterne indgår i et gensidigt forpligtigende samarbejde der tager udgangspunkt i den enkeltes faglige sociale og personlige kompetencer med udgangspunkt i lovgivningens rettigheder, begrænsninger og muligheder.

Aftaleparterne har således en gensidig forpligtigelse til at:

* Inddrage hinanden når det skønnes nødvendigt
* Informere nye kolleger om samarbejdsaftalen
* Tage kontakt ved tvivl om overholdelse af lovgivningen eller indgåede aftaler
* Inddrage hinanden hvis en ledig/sygemeldt skønnes at have behov for en tidlig indsats
* Ved konkrete uoverensstemmelser forsøges dette løst ved kontakt i situationen
* Gensidigt orientere om jobcentrets og de faglige organisationers/a-kassers myndighedsopgaver, herunder samarbejdet mellem jobcentret og de faglige organisationer/a-kasser.
* Benytte lovgivningens muligheder for kompetenceafklaring ud fra en individuel og konkret vurdering.
* Inddrage hinanden i den forebyggende indsats med henblik på at forebygge sygefravær samt fastholdelse af sygemeldte.

1. **Samarbejdet om den virksomhedsrettede indsats.**
   1. **Målet med den virksomhedsrettede indsats**

I den virksomhedsrettede indsats benyttes lovgivningens redskaber i forhold til målgrupperne. Målet med den virksomhedsrettede indsats er afklaring til job på ordinære vilkår, enten direkte eller via opkvalificering eller uddannelse via de muligheder der er beskrevet i lovgivningen.

Indhold og længde af den virksomhedsrettede aktivering tilrettelægges ud fra jobmål og en individuel og konkret vurdering af den enkeltes faglige, personlige og sociale kompetencer.

**2.2. Godkendelse af den virksomhedsrettede indsats**

For at sikre at lovgivningens krav om at forholdet mellem virksomhedens ansatte og ”ansatte” i aktivering er overholdt, samt at medarbejderne er hørt og at arbejdsopgaverne er beskrevet, igangsættes aktiveringen først når plaseringen er indberettet via VITAS. De faglige organisationer orienterer om dette på TR-kurser og i andre relevante sammenhænge og Viborg Kommune orienterer om dette i forbindelse med aftalens indgåelse.

1. **Beskrivelse af indsatsen for de forskellige målgrupper**

**3.1 Sygemeldte beskæftigede**

Formålet med indsatsen er i videst muligt omfang at fastholde sygemeldte beskæftigede i job i den virksomhed/institution pågældende er sygemeldt fra ved genoptræning og/eller omplacering i virksomheden/den offentlige institution.

Såfremt dette ikke er en mulighed, igangsættes en indsats med henblik på omplacering i en anden virksomhed/institution hvor vedkommende kan benytte sine kompetencer erhvervet ved sin uddannelse eller erfaring.

Hvis pågældende skal brancheskifte på grund af sine begrænsninger i erhvervsevnen, benyttes lovgivningens muligheder jævnfør. afsnit 2.1

Såfremt en af aftaleparterne skønner det nødvendigt, kan der indkaldes til en trepartssamtale med henblik på at afklare det videre forløb.

Såfremt pågældende opsiges, eller er i en opsigelsesperiode og Jobcentret vurderer at pågældende ved ledighed er selvforsørgende, indkalder jobcentret den faglige organisation/a-kasse med henblik på at borgeren får det bedst mulige forløb ved overgang til selvforsørgelse eller ledighed.

**3.2 Sygemeldte ledige**

Med henblik på at borgeren får det bedst mulige forløb i forhold til tilrettelæggelse af et virksomhedsrettet forløb skal jobcentret indkalde/kontakte pågældendes a-kasse for at afklare om tilbuddet, enten fra start eller i god tid inden afslutning af forløbet, lever op til arbejdsløshedsforsikringens lovens bestemmelser for at stå til rådighed for arbejdsmarkedet efter endt forløb.

For at sikre et kontinuerligt godt samarbejde kan der afholdes op til 2 møder årligt for relevante medarbejdere i jobcentret og a-kassen. Dagsorden for møderne fastsættes af nærmeste ledere i samarbejde med medarbejderne

* 1. **Fleksjobvisiterede**

Er i proces og når sandsynligvis ikke at blive færdig inden mødet 6. november. I så fald, er der konsensus om at indgå en samarbejdsaftale uden dette afsnit og så tilføje det når det er færdigt.

**3.4 A-dagpengemodtagere der ikke er omfattet af a-kasseforsøget 2020 – 2023**

Formålet med indsatsen er at ledige hurtigst muligt afklares til job – enten via jobformidling, den virksomhedsrettet indsats, eller mulighederne for vejledning, opkvalificering, uddannelse eller voksenlærlingeforløb.

Idet der bredt er mangel på faglært/uddannet arbejdskraft har såvel jobcenteret som a-kasserne fokus på opkvalificering.

A-kassen deltager i kontaktforløbet i det omfang lovgivningen giver mulighed for dette. Herudover, kan der med henblik på en øget fælles indsats, afholdes trepartssamtale såfremt jobcentret eller a-kassen anmoder om dette – enten for ledige der er i risikogruppe for at blive langtidsledige, eller for ledige der er langtidsledige eller for ledige hvor en af aftaleparterne finder det formålstjenesteligt.

For at sikre et kontinuerligt godt samarbejde kan der afholdes op til 2 møder årligt for relevante medarbejdere i jobcentret og a-kassen. Dagsorden for møderne fastsættes af nærmeste ledere i samarbejde med medarbejderne

Der udarbejdes særskilte samarbejdsaftaler mellem Jobcenter Viborg og a-kasserne der er omfattet af a-kasseforsøget.

1. **Udveksling af persondata**

Udveksling af persondata mellem aftaleparterne sker efter den til enhver tid gældende lovgivning på området

1. **Understøtning og opfølgning på aftalen**

Såfremt en af samarbejdspartnerne skønner det relevant, kan man rejse et ønske om en samarbejdskonfence med henblik på at understøtte den daglige udmøntning af denne aftale, samt styrke medarbejdernes relationer.

1. **Aftaler for det enkelte indsatsområder**

Såfremt man indenfor de enkelte indsatsområder skønner at det er nødvendigt med mere detaljerede aftaler om samarbejdet i praksis kan de relevante ledere indenfor områderne indgå sådanne aftaler. Hvis der ikke kan opnås enighed, kan problematikkerne løftes til højere ledelseslag.

Viborg den \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Charlotte Burvil, Arbejdsmarkedschef Stanley B. Mortensen, fmd. LO